El torneig Summerpolo comença la VIII edició este cap de setmana
03 de juliol 2018

​ ![](/media/e1vmivvn/93img_6265_cuerpo.jpg)  

Este matí s'ha presentat la VIII edició del Torneig Summerpolo, una competició que ja és un clàssic en la localitat i un torneig de referència en el waterpolo a escala nacional. La VIII edició de Summerpolo tindrà lloc a Sagunt, en les piscines del Pavelló Esportiu Municipal (internuclis) i del Pavelló Esportiu René Marigil, i es realitzarà durant els dies 6, 7 i 8 de juliol. A més, s'espera l'arribada d'un total de 300 jugadors de waterpolo, tant xics com xiques.

  
Este torneig lúdico-esportiu ja és considerat tota una tradició dins del món del waterpolo, per la qual cosa 11 equips, molts d'ells de fora de la Comunitat Valenciana, s'han sumat a la competició. Estos equips són: CN Pozuelo (Madrid), CW Sant Adrià (Barcelona), CD Campusesport (Mallorca), CW San Javier (Múrcia), CW Carthago (Cartagena), CD Vand’03 Tetuán (Madrid), AR Concepción (Madrid). A més, participaran els equips valencians CW Godella, CW Túria, CW Castelló, CW Morvedre. Cal destacar que alguns d'estos conjunts, com el Vand’03 i els equips de València, estan presents en el torneig des que este es va iniciar.

**  
Un torneig de quatre categories**

  
Esta serà la tercera vegada que participaran quatre categories en el torneig: benjamí, aleví, infantil i cadet. Per tant, la competició es realitzarà en dos nuclis; en la piscina de Sagunt, on competiran les categories benjamí i aleví, i en la del Port de Sagunt, destinada als partits d'infantils i cadets.

 ![](/media/tuybsbvd/94cartel-summerpolo_cuerpo.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-torneig-summerpolo-comenca-la-viii-edicio-este-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/el-torneig-summerpolo-comenca-la-viii-edicio-este-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-torneig-summerpolo-comenca-la-viii-edicio-este-cap-de-setmana/ "Linked In")
*   [](mailto:?body=https://aytosagunto.es/va/actualitat/el-torneig-summerpolo-comenca-la-viii-edicio-este-cap-de-setmana/)